Stein Gauslaa

Stein Gauslaa (1948–2017) var en norsk journalist og redaktør. Han var som sin far sjefredaktør i avisen Agderposten. Han var leder i Norsk Redaktørforening fra 2007 til 2009.

Gauslaas far, Einar Gauslaa, var redaktør i Agderposten i 28 år, og Stein Gauslaa begynte tidlig å skrive sportsreferater og ta bilder for avisen. Han gikk på Sagene lærerskole, men begynte ikke som lærer. I stedet begynte han på journalistutdanning og fikk deretter sin første jobb i Nationen, hvor han i 1971 dekket starten på oljeeventyret i Norge da daværende statsminister Trygve Bratteli trykket på knappen som markerte begivenheten.

Siden jobbet Gauslaa i NRK, VG og Dagens Næringsliv. Han var også informasjonsmedarbeider i Finansdepartementet og i banknæringen, før han i 1996 ble redaktør i Agderposten. Fra 2003 var han styremedlem i Norsk Presseforbund. Han var også president i Stortingets presselosje, leder av Rogaland og Agder Redaktørforening, nestleder og leder av Norsk Redaktørforening og medlem av Kringkastingsrådet.Bjørn Åge Mossins minneord i Journalisten, 9. januar 2017 Med sitt kontaktnett var han blant de avgjørende for at Arendalsuka ble en realitet.Øystein Djupedals minneord i Agderposten 10. januar 2017 I september 2009 fratrådte han sin stilling i Agderposten, og Eivind Ljøstad overtok. Gauslaa hadde sin siste arbeidsdag i Agderposten 31. januar 2016.

Gauslaa var opptatt av Gabriel Scotts forfatterskap, og redaktør av Scott-selskabets publikasjon Treskoposten. Han var også en pådriver da Selskabet lyktes i å få gjenutgitt rundt halvparten av Scotts ca. 60 bøker på Selskabets eget forlag.http://agderkultur.no/pages/minneord/stein-gauslaa.html

I 2016 ble han utnevnt til ridder av 1. klasse av St. Olavs Orden for samfunnsnyttig innsats. Gauslaa aksepterte utnevnelsen, men rakk ikke å motta ordenen før han brått døde, noe som i praksis førte til at den ikke ble overrakt fordi den ikke deles ut posthumt.

 Bibliografi 
 Hamsun på Sørlandet, 2009 ISBN 978-82-92920-09-1
 Fra steinøks til databrikke – austegden gjennom tidene, 2001 ISBN 82-993723-1-3

 Litteratur 
 Vidar Fløde: Feirer med presidentvalg. Dagens navn-artikkel i Fædrelandsvennen Kultur 27. oktober 2008 side 14.

 Referanser 

Kategori:Norske journalister
Kategori:Norske redaktører
Kategori:NRK-journalister
Kategori:Journalister i VG
Kategori:Journalister i Dagens Næringsliv eller forløpere
Kategori:Riddere av 1. klasse av St. Olavs Orden
Kategori:Personer fra Arendal kommune